Shanset për rizgjedhjen e Presidentit Trump
Hetimet në Kongres komplikojnë më tej shanset për rizgjedhjen e Presidentit Donald Trump vitin e ardhshëm
Vendimi i Kryetares demokrate të Dhomës së Përfaqësuesve, Nancy Pelosi, për të filluar hetimin me qëllim shkarkimin e Presidentit Donald Trump, ka komplikuar edhe më tej rrugën e pasigurtë për rizgjedhjen e tij vitin e ardhshëm. Anketimet e opinionit publik sugjerojnë se Presidenti Trump gjendet në një situatë për rizgjedhje disi më të dobët se shumica e presidentëve të mëparshëm. Ai mbështetet tek ekonomia e fortë dhe përkrahësit e tij besnikë për të triumfuar ndaj votuesve të motivuar demokratë që pritet të marrin pjesë intensivisht në zgjedhje. Korrespondenti i Zërit të Amerikës, Jim Malone, njofton më tej rreth shanseve për rizgjedhje të Presidentit Trump. Ndërsa kandidon për t’u rizgjedhur, Presidenti Trump merr energji nga mbështetja e përkrahësve të tij, të cilët dalin me mijëra në tubimet e tij elektorale. u tha mbështetësve të tij Presidenti Trump. Por tashmë Presidenti përballet me një sfidë të re: një hetim për shkarkimin e tij të udhëhequr nga demokratët në Dhomën e Përfaqësuesve. Shkak u bënë pjesërisht përpjekjet e tij gjatë një telefonate për t’i bërë presion Presidentit të Ukrainës për të hetuar djalin e rivalit të tij politik, Joe Biden. Një transkript i bisedës telefonike u bë publik të mërkurën nga Shtëpia e Bardhë. deklaroi zonja Pelosi. Ndërsa vazhdon fushatën e tij elektorale, zoti Biden akuzoi Presidentin për abuzim me pushtetin. tha zoti Biden. Presidenti Trump mohon të ketë gabuar dhe thotë se një hetim i demokratëve për ta shkarkuar, realisht do ta ndihmojë të rizgjidhet vitin e ardhshëm. tha Presidenti Trump. Hetimet me qëllim shkarkimin e tij shtojnë një element pasigurie për shanset e rizgjedhjes së Presidentit, krahas një dobësimi të mundshëm të ekonomisë amerikane. thotë Kyle Kondik, i Universitetit të Virxhinias. Anketimet tregojnë se niveli i miratimit për Presidentin Trump është i ulët. Rrjedhimisht, Presidenti i mban shpresat tek një bazë mbështetësish shumë besnikë dhe energjikë që ta çojnë drejt fitores në 2020-tën. thotë Susan Page, e gazetës “USA Today”. Por, për sa kohë që ekonomia mbahet e fortë, Presidenti Trump do të vazhdojë të përfitojë. , thotë strategu republikan, John Feehery. Presidenti Trump po mundohet të shmangë fatin e presidentëve të mëparshëm që nuk u rizgjodhën dot: demokrati Jimmy Carter në vitin 1980, dhe republikani George H.W. Bush në vitin 1992.